62024TO0045_INF
Rješenje Općeg suda (sedmo vijeće) od 25. veljače 2025. – ePURE i Pannonia Bio/Parlament i Vijeće
(predmet T-45/24)
„Tužba za poništenje – Energija – Uredba (EU) 2023/2405 – Obveza opskrbljivača zrakoplovnim gorivom da osiguraju da svo gorivo dostupno operatorima zrakoplova u svakoj zračnoj luci Unije sadržava minimalne udjele održivih zrakoplovnih goriva – Nepostojanje osobnog utjecaja – Nedopuštenost”
Tužba za poništenje – Fizičke ili pravne osobe – Akti koji se na njih izravno i osobno odnose – Osobni utjecaj – Kriteriji – Uredba kojom se utvrđuju usklađena pravila o uporabi i opskrbi održivim zrakoplovnim gorivima (SAF) – Uredba kojom se opskrbljivačima zrakoplovnim gorivima nalaže da operatorima zrakoplova u zračnim lukama Unije stave na raspolaganje goriva koja moraju sadržavati minimalni udio SAF-a – Isključenje biogoriva proizvedenih iz kultura za proizvodnju hrane ili hrane za životinje te biogoriva proizvedenih iz međukultura – Tužba koju je podnio proizvođač i opskrbljivač u Uniji obnovljivim etanolom proizvedenim iz kultura, otpada i ostataka – Nepostojanje osobnog utjecaja – Tužba koju je podnijela udruga koja se većinom sastoji od članova koji u Uniji proizvode obnovljivi etanol i vrše opskrbu njime – Nepostojanje osobnog utjecaja – Nedopuštenost
(čl. 263. četvrti stavak UFEU-a; Uredba 2023/2405 Europskog parlamenta i Vijeća, čl. 3. t. 8. podt. (c) i čl. 4. st. 1., 4. i 5., i Prilog I.)
(t. 25.-30., 35.- 46., 67.-80.)
Izreka
1.
Tužba se odbacuje kao nedopuštena.
2.
Nije potrebno odlučiti o zahtjevima za intervenciju Europske komisije i društava Renewable Fuels Association, Growth Energy, U. S. Grains Council te LanzaJet.
3.
ePURE, de Europese Producenten Unie van Hernieuwbare Ethanol i Pannonia Bio Zrt. snosit će vlastite troškove kao i troškove Europskog parlamenta i Vijeća Europske unije osim onih koje su potonji snosili u vezi sa zahtjevima za intervenciju.
4.
Parlament, Vijeće i podnositelji zahtjeva za intervenciju navedeni u točki 2. ove izreke snosit će svaki svoje vlastite troškove u vezi sa zahtjevima za intervenciju.